ai4bharat/Pralekha huggingface dataset:
পর্যটনমন্ত্রক
পর্যটন মন্ত্রক উত্তর পূর্বাঞ্চলে পর্যটন ক্ষেত্রের বিষয়ে উৎসাহদানে প্রচার অভিযানের সূচনা করেছে
নতুন দিল্লি, ১০ মার্চ, ২০২১
উত্তর পূর্বাঞ্চল বিভিন্ন পর্যটন কেন্দ্রের জন্য পরিচিত। এখানে প্রতিটি রাজ্যের নিজস্ব স্বতন্ত্র বৈশিষ্ট্য রয়েছে। পর্যটন মন্ত্রক উত্তর পূর্বাঞ্চলীয় রাজ্যের পর্যটন বিকাশ ও প্রচারের ওপর জোর দিয়েছে। সুনির্দিষ্ট স্থান অথবা পর্যটকদের পছন্দের স্থানগুলিকে বিকাশের জন্য মন্ত্রক 'স্বদেশ দর্শন', 'প্রাসাদ' ইত্যাদির মত প্রকল্প গ্রহণ করেছে। এই প্রকল্পের আওতায় উত্তর পূর্বের রাজ্যগুলিকে আর্থিক সহায়তা প্রদান করা হচ্ছে। যার মধ্যমে পর্যটন পরিকাঠামো উন্নয়ন, মেলা, উৎসব, পর্যটন বিষয়ে প্রচার ইত্যাদি চালানো হচ্ছে।
পর্যটন মন্ত্রক উত্তর পূর্বাঞ্চলে পর্যটন ক্ষেত্রের বিষয়ে উৎসাহদানে প্রচার অভিযানের সূচনা করেছে। ডিজিটাল, মুদ্রণ ও সামাজিক মাধ্যমে এই প্রচার চালানো হচ্ছে। উত্তর পূর্বাঞ্চলের পর্যটনের বিকাশে মন্ত্রক বিভিন্ন পক্ষকে নিয়ে কমিটিও গঠন করেছে। পর্যটন মন্ত্রক উত্তর পূর্বাঞ্চলের রাজ্যগুলিতে পর্যটনের ক্ষেত্রে পরিকাঠামোগত উন্নয়ন ও যোগাযোগ বৃদ্ধির ওপর বিশেষ গুরুত্ব দিয়েছে। এমনকি দেখো আপনা দেশ এই কর্মসূচির আওতায় পর্যটকদের কাছে উত্তর পূর্ব রাজ্যের গন্তব্য স্থানগুলিকে তুলে ধরা হয়েছে। দেখো আপনা দেশ এবং ফিট ইন্ডিয়া কর্মসূচির আওতায় ৭ থকে ১৭ মার্চ পর্যন্ত পর্যটন মন্ত্রক 'হাজার বার দেখো - উত্তর পূর্ব দেখো' শীর্ষক বিশেষ অনুষ্ঠানের আয়োজন করেছে। উত্তর পূর্বাঞ্চলের ৭টি রাজ্য এবং সিকিমকে দর্শকদের কাছে আরও আকর্ষণীয় করে তুলতে এই পদক্ষেপ গ্রহণ করা হয়েছে।
প্রধানমন্ত্রীরদপ্তর
সব থেকে ভারি রকেট এলভিএম৩-এর সফল উৎক্ষেপনে এনএসআইএল, ইন-স্পেস এবং ইসরো-কে প্রধানমন্ত্রীর অভিনন্দন
নয়াদিল্লি, ২৩ অক্টোবর, ২০২২
প্রধানমন্ত্রী শ্রী নরেন্দ্র মোদী ভারতীয় মহাকাশ এজেন্সি এবং সংস্থাগুলির যথা এনএসআইএল, ইন-স্পেস এবং ইসরো-কে সব থেকে ভারি রকেট এলভিএম৩-এর সফল উৎক্ষেপনে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“আন্তর্জাতিক যোগাযোগের স্বার্থে ৩৬টি উপগ্রহ নিয়ে সব থেকে ভারি রকেট এলভিএম৩-এর সফল উৎক্ষেপনে জন্য @NSIL_India @INSPACeIND @ISRO-কে অভিনন্দন। এলভিএম৩ প্রমান করে বিশ্ব বাণিজ্যিক উৎক্ষেপণ পরিষেবা বাজারে ভারত তার প্রতিযোগিতার মান বর্ধনে এবং আত্মনির্ভরতার উদাহরণ।”
PG/AB/ NS
(
কৃষিমন্ত্রক
ভারতীয় কৃষিকে আত্মনির্ভর হিসেবে গড়ে তুলতে মহিলা কৃষকেরা অগ্রণী ভূমিকা পালন করেছেন ! শ্রী পুরুষোত্তম রুপালা
নয়াদিল্লী, ৮ মার্চ, ২০২১
‘আন্তর্জাতিক নারী দিবস ২০২১’ উপলক্ষে আজ নতুন দিল্লির ভারতীয় কৃষি গবেষণা পর্ষদ ভার্চুয়াল মাধ্যমে এক অনুষ্ঠানের আয়োজন করে। কেন্দ্রীয় কৃষি ও কৃষক কল্যাণ মন্ত্রী শ্রী পুরুষোত্তম রুপালা আন্তর্জাতিক নারী দিবসের এই অনুষ্ঠানে মানব জীবনের বিভিন্ন ক্ষেত্রে নারীদের গুরুত্বপূর্ণ অবদানের কথা তুলে ধরেন। তিনি কেন্দ্রীয় সরকারের বিভিন্ন প্রকল্পের বিষয়ে বক্তব্য রাখতে গিয়ে জানান, সরকার নারীদের ক্ষমতায়ণে একাধিক উদ্যোগ গ্রহণ করেছে। জীবন- বিজ্ঞান, রাজনীতি, প্রযুক্তি, হস্তশিল্প কলা, খেলাধুলা, শিক্ষা, কৃষি ও সেনাবাহিনী ইত্যাদি সমস্ত ক্ষেত্রে আজ ‘#নারীশক্তি’ পুরুষদের সঙ্গে কাঁধে কাঁধ মিলিয়ে কাজ করে চলেছে।
কেন্দ্রীয় কৃষি ও কৃষক কল্যাণ প্রতিমন্ত্রী শ্রী কৈলাশ চৌধুরী জানান মহিলারা সমাজের প্রতিটি ক্ষেত্রে অগ্রণী ভূমিকা পালন করেছেন। কৃষি ক্ষেত্রে নারীদের অবদান প্রশংসনীয়। মন্ত্রী উল্লেখ করেন যে তাঁদের কঠোর পরিশ্রম দেশকে গর্বিত করে তুলেছে। শ্রী চৌধুরী এদিন নারীদের কল্যাণে কেন্দ্রীয় সরকারের গৃহীত পদক্ষেপ যেমন বেটি বাঁচাও বেটি পঢ়াও-এর মতো একাধিক কর্মসূচীর কথা তুলে ধরেন। তিনি বলেন, কৃষকদের আয় দ্বিগুণ করার লক্ষ্যপূরণে নারীদের ভূমিকা গুরুত্বপূর্ণ।
অনুষ্ঠানে ভারতীয় কৃষি গবেষণা পর্ষদের অতিরিক্ত মহানির্দেশক ডঃ ত্রিলোচন মহাপাত্র সহ বিশিষ্ট ব্যক্তিবর্গ উপস্থিত ছিলেন। কৃষি ক্ষেত্রে অসামান্য অবদানের জন্য এদিন বিভিন্ন মহিলাকে সম্মান জানানো হয়।
অসামরিকবিমানপরিবহণমন্ত্রক
উড়ান প্রকল্পের চতুর্থ পর্যায়ে জম্মু ও কাশ্মীরে ১১টি এবং লাদাখে ২টি বিমানবন্দরের জন্য দরপত্র আহ্বান
নয়াদিল্লি, ০৫ ডিসেম্বর, ২০১৯
কেন্দ্রীয় অসামরিক বিমান পরিবহণ মন্ত্রক উড়ান প্রকল্পের চতুর্থ পর্যায়ের আওতায় জম্মু ও কাশ্মীরে ১১টি এবং লাদাখে ২টি বিমানবন্দরের জন্য দরপত্র আহ্বান প্রক্রিয়ার কথা ঘোষণা করেছে। এই প্রকল্পের চতুর্থ পর্যায়ে উত্তর-পূর্বাঞ্চল, পার্বত্য রাজ্য ও দ্বীপভূমিগুলিতে বিমানবন্দর গড়ে তোলার ওপর গুরুত্ব দেওয়া হচ্ছে। মন্ত্রক জম্মু ও কাশ্মীরে ১১টি অসংরক্ষিত বিমানবন্দর এবং লাদাখে এ ধরনের দুটি বিমানবন্দরের দরপত্র আহ্বান করেছে। উত্তর-পূর্বাঞ্চল, পার্বত্য রাজ্য ও জলবেষ্টিত ভূখন্ডগুলিতে বিমান যোগাযোগ বাড়ানোর পাশাপাশি, পর্যটন শিল্পের বিকাশের স্বার্থেই এই উদ্যোগ গ্রহণ করা হয়েছে। মন্ত্রক উড়ান প্রকল্পের চতুর্থ পর্যায়ের আওতায় প্রত্যন্ত অঞ্চলগুলিতে বিমান যোগাযোগ বাড়ানোর জন্য বিমান সংস্থাগুলিকে ২৫ শতাংশ অতিরিক্ত আর্থিক সহায়তা দিচ্ছে।
বিমান পরিবহণ মন্ত্রকের উদ্দেশ্য হ’ল - আগামী পাঁচ বছরে দেশে ১০০টিরও বেশি বিমানবন্দর থেকে ১ হাজার রুটে বিমান চালানো।
CG/BD/SB
(Visitor Counter : 50
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদী ভার্চুয়াল মাধ্যমে গুজরাটের নবনির্মিত গান্ধীনগর ক্যাপিটাল রেলওয়ে স্টেশন এবং অ্যাকোয়াটিক গ্যালারি, রোবোটিক গ্যালারি এবং আমেদাবাদ শহরে সায়েন্স সিটিতে নেচার পার্ক সহ একাধিক উন্নয়নমূলক প্রকল্পের উদ্বোধন করেছেন
নতুন দিল্লি, ১৬ জুলাই, ২০২১
প্রধানমন্ত্রী শ্রী নরেন্দ্র মোদী আজ ভার্চুয়াল মাধ্যমে গুজরাটের একাধিক উন্নয়নমূলক প্রকল্পের উদ্বোধন করেছেন । এই প্রকল্পগুলির মধ্যে অন্যতম হল নবনির্মিত গান্ধীনগর ক্যাপিটাল রেল স্টেশন, অ্যাকোয়াটিক গ্যারালি, রোবোটিক গ্যালারি এবং আমেদাবাদের সায়েন্স সিটিতে নেচার পার্ক রয়েছে । এদিন এই উদ্বোধনী অনুষ্ঠানে ভিডিও কনফারেন্সিং-এর মাধ্যমে উপস্থিত ছিলেন কেন্দ্রীয় স্বরাষ্ট্রমন্ত্রী অমিত শাহ । তিনি বলেন, সমগ্র গুজরাট তথা গান্ধীনগর লোকসভা কেন্দ্রের নাগরিকদের জন্য আজ খুব আনন্দের দিন । ৩৫ বছর পর কোন প্রধানমন্ত্রীর হাত ধরে গান্ধীনগর রেল স্টেশনের পুনর্নির্মাণের কাজ সম্পূর্ণ হতে চলেছে । এদিন, এই নবনির্মিত রেল স্টেশন উদ্বোধনের জন্য প্রধানমন্ত্রী শ্রী নরেন্দ্র মোদীকে ধন্যবাদ জানান তিনি ।
কেন্দ্রীয় স্বরাষ্ট্র মন্ত্রী বলেন, নরেন্দ্র মোদী যখন গুজরাটের মুখ্যমন্ত্রী ছিলেন, তখন থেকেই তার লক্ষ্য ছিল গুজরাটকে বিশ্বের দরবারে পৌঁছে দেওয়া । এই লক্ষ্যপূরণে তিনি গুজরাটে বিশ্বমানের সমস্ত উন্নয়নমূলক কাজ করেছেন এবং একাধিক পরিকল্পনাও গ্রহণ করেছেন । এর ফলস্বরূপ গুজরাটে এখন বিশ্বমানের উন্নয়নমুখী প্রকল্প তৈরি হয়েছে । শ্রী শাহ বলেন, এই গান্ধীনগর ক্যাপিটাল রেল স্টেশন নতুন ভাবে তৈরি করতে প্রায় ৮০০ কোটি টাকা খরচ হয়েছে । নরেন্দ্র মোদী প্রধানমন্ত্রী হওয়ার পর গুজরাটে একাধিক রেল প্রকল্পের কাজ সম্পূর্ণ হয়েছে বলেও উল্লেখ করেন তিনি । এর পাশাপাশি মাহেসানা-বারেঠার মধ্যে লাইনের গেজ পরিবর্তন এবং বৈদ্যুতিকীকরণ, সুরেন্দ্রনগর-পিপাভাও শাখার বৈদ্যুতিকরণ, গান্ধীনগর ক্যাপিটাল-বারাণসী সুপারফাস্ট এক্সপ্রেস এবং গান্ধীনগর ক্যাপিটাল থেকে বারেঠার মধ্যে মেমু ট্রেনের যাত্রাপথের সূচনাও করেন প্রধানমন্ত্রী ।
শ্রী অমিত শাহ বলেন, সায়েন্স সিটির অ্যাকোয়াটিক গ্যারালি ও রোবোটিক গ্যালারি আগামী দিনে বিজ্ঞানের প্রতি আগ্রহী শিক্ষার্থীদের কাছে অত্যন্ত গুরুত্বপূর্ণ হয়ে উঠবে । প্রায় ১১ হাজার বর্গকিলোমিটার এলাকা জুড়ে এই রোবোটিক গ্যালারি গড়ে উঠেছে । এখানে দর্শকরা নানান তথ্য জানতে পারবেন । মূল প্রবেশপথে রোবোটের পরিবর্তন নিয়ে একটি বিশাল রেপ্লিকা রয়েছে । এখানে সবথেকে আকর্ষণীয় দিক হল মানুষের অনুভূতি সম্পন্ন রোবট দর্শকদের স্বাগত জানাবে । এছাড়াও ওষুধ, চিকিৎসা, মহাকাশ, প্রতিরক্ষা সহ দৈনন্দিন জীবনে রোবটের ব্যবহার সম্পর্কে বিভিন্ন তথ্য জানা যাবে । অত্যাধুনিক অ্যাকোয়াটিক গ্যালারিতে বেশ কয়েকটি দিঘি রয়েছে । এখানে বিশ্বের বিভিন্ন অঞ্চলের জলজ প্রাণী রয়েছে । পাশাপাশি প্রায় ৮ হেক্টর জমিতে ১৩ কোটি টাকা ব্যয়ে নেচার পার্ক গড়ে তোলা হয়েছে ,যা বাচ্চাদের কাছে অত্যন্ত আকর্ষণীয় হয়ে উঠবে ।
কেন্দ্রীয় স্বরাষ্ট্র মন্ত্রী জানান, এটি অত্যন্ত সৌভাগ্যের বিষয় যে, তাঁর নির্বাচনী কেন্দ্র গান্ধীনগরে এই বিশ্বমানের উন্নয়ন প্রকল্প শুরু হয়েছে । তিনি বলেন, আগামী দিনে গুজরাট উন্নয়নের ক্ষেত্রে এক নতুন মাত্রা যোগ করবে । এরজন্য তিনি প্রধানমন্ত্রী এবং গুজরাট সরকারের প্রতি কৃতজ্ঞতাও প্রকাশ করেন ।
CG/SS/RAB
(Visitor Counter : 171
রেলমন্ত্রক
পরিযায়ী শ্রমিক ও আরও ত্রাণ পৌঁছাতে ভারতীয় রেল 'শ্রমিক ট্রেনে'র সংখ্যা দ্বিগুণ করবে। আজ রাতের মধ্যে প্রায় ২০০ ট্রেন চলাচল করবে
নতুন দিল্লি, ১৯ মে, ২০২০
পরিযায়ী শ্রমিক ও আরও ত্রাণ পৌঁছাতে ভারতীয় রেল 'শ্রমিক ট্রেনে'র সংখ্যা দ্বিগুণ করার পরিকল্পনা করেছে।যাতে এই পরিকল্পনা দ্রুত বাস্তবায়িত করা যায় তা নিয়ে রাজ্য সরকারগুলির সাথে আলোচনা করা হয়েছে।
এই শ্রমিক বিশেষ ট্রেনগুলি ছাড়াও, ভারতীয় রেল ১ জুন থেকে নতুন সময় সরণীতে অন্তর্গত ২০০টি ট্রেন চালু করতে চলেছে ।
তবে এই ট্রেনগুলির বুকিং কেবল অনলাইনে হবে এবং কয়েক দিনের মধ্যে তা শুরু হবে।
ট্রেনগুলি নন এসি হবে। কোনও রেলস্টেশনে কোনও টিকিট বিক্রি হবে না এবং সম্ভাব্য ভ্রমণকারীদের রেলস্টেশনে টিকিট কিনতে আসার কোন প্রয়োজন নেই।
ভারতীয় রেল পরিযায়ীদের আতঙ্কিত না হওয়ার জন্য আবেদন করেছে। তাদের সকলেই খুব শীঘ্রই নিজ নিজ রাজ্যে পৌঁছে দিতে সবরকম প্রচেষ্টা চালানো হচ্ছে।
এমন প্রচেষ্টা করা হবে যে, তারা যেখানে রয়েছেন সেই স্থানের কাছাকাছি মেন লাইনে মূল রেলওয়ে স্টেশন থেকে ট্রেন ধরতে পারেন। রাজ্য সরকার এবং রেল এ ব্যাপারে প্রচেষ্টা চালাবে ও পরিযায়ীরা বর্তমানে যেখানে রয়েছেন সেখান থেকে তাদের রেলস্টেশনে নিয়ে আসার জন্য সমন্বয় গড়ে তুলবে।
যে সব পরিযায়ী বাড়ি ফেরার জন্য রাস্তা দিয়ে হাঁটছেন সংশ্লিষ্ট রাজ্য সরকারকে তাদের চিহ্নিত ও সনাক্ত করতে বলেছে রেল। নিকটতম জেলা সদরে তাদের নাম নিবন্ধন করার পরে কাছাকাছি মেন লাইন রেলওয়ে স্টেশনে পৌঁছে দিতে হবে এবং রেল কর্তৃপক্ষের কাছে ওই ভ্রমণকারীদের একটি তালিকা জমা দিতে হবে, যাতে শ্রমিক বিশেষ ট্রেনের মাধ্যমে তাদের যাতায়াতের সুবন্দোবস্ত করা যায়।
ভারতীয় রেল ১৯ দিনের মধ্যে "শ্রমিক বিশেষ" ট্রেনের মাধ্যমে মোট ২১ লক্ষেরও বেশি যাত্রীকে তাদের নিজ রাজ্যে পৌঁছে দিয়েছে এবং ১৯ মে পর্যন্ত দেশজুড়ে ১৫৯৫টি "শ্রমিক বিশেষ" ট্রেন চালানো হয়েছে।
ভারতীয় রেল পরিযায়ীদের আতঙ্কিত না হওয়ার জন্য আবেদন করেছে। তাদের প্রত্যেকে নিজ নিজ রাজ্যে পৌঁছে দেওয়ার জন্য সব রকম প্রয়াস চালানো হচ্ছে।
(CG/SS
সামাজিকন্যায়ওক্ষমতায়নমন্ত্রক
প্রবীন নাগরিকদের জন্য জাতীয় নীতি
নতুন দিল্লি, ০২ ফেব্রুয়ারি, ২০২২
দেশে ১৯৯৯ সালের জানুয়ারিতে ঘোষিত প্রবীন নাগরিকদের জাতীয় নীতি এখনো প্রসঙ্গিক এবং বৈধ। এটি আর্থিক ও খাদ্য নিরাপত্তা সহ স্বাস্থ্যসেবা, আশ্রয়, সুরক্ষা এবং প্রবীণদের জীবন যাত্রার মান উন্নয়নের জন্য রাষ্ট্রের সহায়তা নিশ্চিত করার কথা উল্লেখ করে।
সুতরাং, এই নীতি পরিবর্তন বা আপডেট না হওয়া পর্যন্ত বৈধ।
আজ রাজ্যসভায় এক লিখিত প্রশ্নের জবাবে কেন্দ্রীয় সামাজিক ন্যায়বিচার ও ক্ষমতায়ন প্রতিমন্ত্রী শ্রীমতি প্রতিমা ভৌমিক এই তথ্য জানিয়েছেন।
CG/ SB
(Visitor Counter : 59
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬২ কোটি ৯৭ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ১৩ কোটি ৪২ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ২৫ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬২ কোটি ৯৭ লক্ষ ১৮ হাজার ৭২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ৪২ লক্ষ ৭৫ হাজার ৮২১টি টিকার ডোজ হাতে রয়েছে।
CG/SS/SKD/
(Visitor Counter : 91
প্রধানমন্ত্রীরদপ্তর
প্রধানমন্ত্রী বৃহস্পতিবার প্রগতি ময়দানে বায়োটেক স্টার্টআপ প্রদর্শনী ২০২২ উদ্বোধন করবেন
নয়াদিল্লি, ০৭ জুন, ২০২২
প্রধানমন্ত্রী শ্রী নরেন্দ্র মোদী আগামী বৃহস্পতিবার  বেলা ১০টা ৩০ মিনিটে প্রগতি ময়দানে বায়োটেক স্টার্টআপ প্রদর্শনী, ২০২২ উদ্বোধন করবেন। এই উপলক্ষে তিনি ভাষণ দেবেন।
দু’দিন অর্থাৎ ৯ ও ১০ তারিখ এই প্রদর্শনীর আয়োজন করা হয়েছে। জৈব প্রযুক্তি দপ্তর এবং বায়োটেকনোলজি ইন্ডাস্ট্রি রিসার্চ অ্যাসিস্ট্যান্টস্ কাউন্সিল  এই প্রদর্শনীর আয়োজন করছে। বিআইআরএসি প্রতিষ্ঠানের দশম পূর্তি উপলক্ষে প্রদর্শনীটির আয়োজন করা হয়েছে। প্রদর্শনীর মূল ভাবনা বায়োটেক স্টার্টআপ উদ্ভাবন: আত্মনির্ভর ভারতের লক্ষ্যে।
এই প্রদর্শনী শিল্পোদ্যোগী, লগ্নিকারী, শিল্পপতি, বিজ্ঞানী, গবেষক, বায়ো-ইনক্যুবেটর, উৎপাদক, নিয়ন্ত্রণমূলক সংস্থা ও সরকারি আধিকারিকদের এক ছাতার তলায় নিয়ে আসতে সাহায্য করবে। প্রদর্শনীতে প্রায় ৩০০টি স্টল থাকছে, যেখানে – স্বাস্থ্য পরিষেবা, জেনোমিক্স, বায়োফার্মা, কৃষি, শিল্প প্রযুক্তি, বর্জ্য থেকে সম্পদ, পরিচ্ছন্ন জ্বালানী প্রভৃতি ক্ষেত্রে জৈব প্রযুক্তির প্রয়োগ জনসমক্ষে তুলে ধরা হবে।
CG/BD/SB
(
রেলমন্ত্রক
ভারতীয় রেল গোটা দেশজুড়ে ১২ই মে ২০২০ সকাল ৯.৩০ পর্যন্ত ৫৪২টি শ্রমিক স্পেশাল ট্রেন পরিষেবা দিয়েছে
৬.৪৮ লক্ষ যাত্রী এই পরিষেবার সুযোগ গ্রহণ করেছেন
এই ট্রেনের যাত্রীদের বিনামূল্যে খাদ্য আর জল দেওয়া হয়েছে
যে রাজ্য থেকে শ্রমিকরা যে রাজ্যে যাচ্ছেন, উভয় রাজ্যের সম্মতিতেই ভারতীয় রেল এই ট্রেন পরিষেবার ব্যবস্থা করেছে
ট্রেন গুলিতে সামাজিক দূরত্ব বিধি মানা হয়েছে
নতুন দিল্লি, ১২ই মে, ২০২০
বিভিন্ন রাজ্যে আটকে পড়া পরিযায়ী শ্রমিক, তীর্থযাত্রী, পর্যটক, ছাত্র ছাত্রী এবং অন্যান্য যাত্রীদের বিশেষ ট্রেনে ফিরিয়ে আনার ক্ষেত্রে কেন্দ্রীয় স্বরাষ্ট্র মন্ত্রকের নির্দেশ পাওয়ার পর,ভারতীয় রেল "শ্রমিক স্পেশাল"ট্রেন পরিষেবার সিদ্ধান্ত নিয়েছে।
১২ই মে ২০২০ অবধি ভারতীয় রেল দেশের একাধিক রাজ্যের মধ্যে ৫৪২টি "শ্রমিক স্পেশাল" ট্রেন চালিয়েছে। যার মধ্যে ৪৪৮টি ট্রেন ইতিমধ্যেই গন্তব্যস্থলে পৌঁচেচ্ছে,বাকি ৯৪ টি ট্রেন যাত্রার মাঝ পথে রয়েছে।
৪৪৮টি ট্রেন যে সব রাজ্যে ইতিমধ্যেই পৌঁছেছে সে গুলি হলো অন্ধ্রপ্রদেশে ১টি, বিহারে ১১৭টি, ছত্তিশগড়ে ১টি, হিমাচল প্রদেশে ১টি, ঝাড়খণ্ডে ২৭টি, কর্নাটকে ১টি, মধ্যপ্রদেশে ৩৮টি, মহারাষ্ট্রে ৩টি, ওড়িষ্যায় ২৯টি, রাজস্থানে ৪টি, তামিলনাড়ুতে ১টি, তেলেঙ্গানায় ২টি,উত্তর প্রদেশে ২২১টি, পশ্চিমবঙ্গে ২টি।
ট্রেন গুলিতে পরিযায়ীদের যে সব শহরে নিয়ে যাওয়া হয়েছে তার মধ্যে রয়েছে তিরুচিরাপল্লি, তিতলাগড়, বরৌনি, খান্ডবা, জগন্নাথপুর, খুরদারোড, প্রয়াগরাজ, ছাপড়া, বালিয়া, গয়া, পুর্নিয়া, বারাণসী, দ্বারভাঙা, গোরাখপুর, লখনৌ, জৌনপুর, হাতিয়া, বস্তি, কাটিহার, দানাপুর, মুজাফ্ফরপুর, সহর্ষ সহ অন্যান্য শহর।
শ্রমিক স্পেশাল ট্রেনে ভ্রমণের আগে সব যাত্রীদের নিয়ম মেনে শারীরিক পরীক্ষা করা হয়েছে। যাত্রা কালে যাত্রীদের বিনামূল্যে খাবার এবং জল সরবরাহ করা হয়েছে।
(CG/PPM
অর্থমন্ত্রক
জিএসটিআর-৯, জিএসটিআর-৯এ এবং জিএসটিআর-৯সি ফর্ম দাখিলের শেষ তারিখ ২০১৯-এর ৩১ মার্চ পর্যন্ত বাড়ানো হয়েছে
নয়াদিল্লি, ১০ ডিসেম্বর, ২০১৮
উপযুক্ত কর্তৃপক্ষ, জিএসটিআর-৯, জিএসটিআর-৯এ এবং জিএসটিআর-৯সি ফর্ম দাখিলের শেষ তারিখ ২০১৯-এর ৩১ মার্চ পর্যন্ত বাড়ানোর সিদ্ধান্ত নিয়েছে। জিএসটি-র অভিন্ন পোর্টালে খুব শীঘ্রই এই ফর্মগুলি পাওয়া যাবে। এ বিষয়ে প্রাসঙ্গিক নির্দেশনামা জারি করা হচ্ছে।
এর আগে জিএসটিআর-৯ এবং জিএসটিআর-৯এ বিষয়ে ৪.৯.২০১৮ তারিখে বিজ্ঞপ্তি জারি করা হয়েছিল এবং জিএসটিআর-৯সি বিষয়ে ১৩.৯.২০১৮ তারিখে বিজ্ঞপ্তি জারি করা হয়েছিল।
SSS/PB/NS
(Visitor Counter : 68
নির্বাচনকমিশন
নেপালে আসন্ন নির্বাচনে আন্তর্জাতিক পর্যবেক্ষক হিসেবে আমন্ত্রিত হয়েছেন মুখ্য নির্বাচন কমিশনার শ্রী রাজীব কুমার
নয়াদিল্লি, ১৭ নভেম্বর ২০২২
নেপালের আসন্ন প্রতিনিধিসভা এবং প্রভিনশিয়াল অ্যাসেম্বলির নির্বাচনে সে দেশের নির্বাচন কমিশন আন্তর্জাতিক পর্যবেক্ষক হিসেবে মুখ্য নির্বাচন কমিশনার শ্রী রাজীব কুমারকে আমন্ত্রণ জানিয়েছে। নেপালের ফেডারেল পার্লামেন্টে ২৭৫টি আসনে এবং সাতটি প্রভিনশিয়াল অ্যাসেম্বলির ৫৫০টি আসনে আগামী ২২ নভেম্বর এই নির্বাচন অনুষ্ঠিত হবে।
১৮ -২২ নভেম্বর পর্যন্ত ভারতের নির্বাচন কমিশনের আধিকারিকদের নিয়ে গঠিত একটি প্রতিনিধিদল সরকারি অতিথি হিসেবে নেপাল সফর করবে। তাঁর সফরকালে শ্রী কুমার কাঠমান্ডু এবং সংলগ্ন এলাকায় বিভিন্ন নির্বাচনী কেন্দ্রগুলি পরিদর্শন করবেন।
ভারতের সংসদীয় নির্বাচন ও বিধানসভাগুলিতে আন্তর্জাতিক নির্বাচনী পর্যবেক্ষকদের আমন্ত্রণ জানানোর ব্যবস্থা রয়েছে যেখানে বিভিন্ন দেশের নির্বাচনী ব্যবস্থার সঙ্গে যুক্ত ব্যক্তিরা আমন্ত্রিত হন।
প্রসঙ্গত উল্লেখ্য, ২০১৯-এর সেপ্টেম্বর থেকে ২০২২-এর অক্টোবর পর্যন্ত ভারতের নির্বাচন কমিশন বিশ্ব নির্বাচকমণ্ডলী সংগঠনের সভাপতিত্ব করে। নির্বাচন পরিচালনার ক্ষেত্রে এটি হল বিশ্বের সর্ববৃহৎ আন্তর্জাতিক সংস্থা। ২০২২-২০২৪ সময়কালের জন্য সর্বসম্মতিক্রমে ভারতের নির্বাচন কমিশন এশীয় নির্বাচন কর্তৃপক্ষদের নিয়ে গঠিত সংগঠনের  সভাপতি নির্বাচিত হয়েছে।
PG/AB/DM/
(Visitor Counter : 78
সড়কপরিবহণওমহাসড়কমন্ত্রক
জাতীয় মহাসড়কে সৌরবিদ্যুৎ প্যানেল বসানো
নয়াদিল্লি, ০৫ অগাস্ট, ২০২১
মন্ত্রক জাতীয় মহাসড়ক বরাবর সেই সমস্ত অংশে সৌরবিদ্যুৎ প্যানেল বসানোর সম্ভাবনা খতিয়ে দেখছে, যেখানে পরিবহণ/মহাসড়ক সম্পর্কিত কাজকর্মের জন্য ব্যবহার করা হবে না এবং সেই সমস্ত এলাকায়, যেখানে পরিষেবা বা বৃক্ষরোপণের মতো কোনও পরিকল্পনা নেই।
কেন্দ্রীয় বিদ্যুৎ মন্ত্রকের রাষ্ট্রায়ত্ত সংস্থা এনার্জি এফিশিয়েন্সি সার্ভিসেস লিমিটেডের সঙ্গে জাতীয় মহাসড়ক বরাবর সৌরবিদ্যুৎ প্যানেল বসানোর সম্ভাবনা খতিয়ে দেখতে জাতীয় মহাসড়ক কর্তৃপক্ষ সমঝোতাপত্র স্বাক্ষর করেছে। স্বাক্ষরিত সমঝোতাপত্র অনুযায়ী, মহাসড়ক কর্তৃপক্ষের এক্তিয়ারে থাকা পড়ে থাকা জমি, কর্তৃপক্ষের ভবন বা টোল প্লাজাগুলির ছাদে এমনকি কর্তৃপক্ষের নিজস্ব ভবনের ছাদে সৌর প্যানেল বসানোর সম্ভাবনা খতিয়ে দেখা হচ্ছে। তবে, জাতীয় মহাসড়ক কর্তৃপক্ষ এখনও পর্যন্ত সৌরবিদ্যুৎ প্যানেল বসানোর কোনও প্রস্তাব পায়নি।
জাতীয় মহাসড়ক কর্তৃপক্ষ ইতিমধ্যেই নাগপুর বাইপাসের পুরে-সোতাপুর প্রকল্পের টোল পালাজাগুলির ছাদে, ওয়াই গঙ্গা ব্রিজ থেকে ছত্তিশগড় সীমান্ত পর্যন্ত কিছু এলাকায় জাতীয় মহাসড়কের পাশে এ ধরনের প্যানেল বসানো হয়েছে। লোকসভায় আজ এক লিখিত জবাবে এই তথ্য দেন সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি।
CG/BD/SB
(Visitor Counter : 119
কেন্দ্রীয়মন্ত্রিসভা
স্বাস্থ্য ক্ষেত্রে ও ওষুধ শিল্পে সহযোগিতার জন্য ভারত ও সুরিনামের মধ্যে সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে স্বাস্থ্য ক্ষেত্রে ও ওষুধ শিল্পে সহযোগিতার জন্য ভারত ও সুরিনামের মধ্যে সমঝোতাপত্রে অনুমোদন দেওয়া হয়েছে।
এই সমঝোতাপত্রের ফলে ভারতের স্বাস্থ্য ও পরিবার কল্যাণ মন্ত্রক এবং মরিশাসের স্বাস্থ্য মন্ত্রকের মধ্যে সহযোগিতা বৃদ্ধি পাবে। স্বাস্থ্য ক্ষেত্রে যৌথ উদ্যোগে দুটি দেশের প্রযুক্তির উন্নয়ন ঘটবে। এর মাধ্যমে ভারত ও সুরিনামের দ্বিপাক্ষিক সম্পর্ক দৃঢ় হবে। জনস্বাস্থ্য ক্ষেত্রে বিশেষজ্ঞদের মতবিনিময়ে মধ্য দিয়ে আত্মনির্ভর ভারতের লক্ষ্যে পৌঁছানো যাবে। বিভিন্ন ক্ষেত্রে পারস্পরিক গবেষণায় উৎসাহ দেওয়া হবে।
কিছু বৈশিষ্ট্য :
দুটি দেশের সরকারের মধ্যে সহযোগিতার মূল ক্ষেত্রগুলি হল :
১) চিকিৎসক, স্বাস্থ্য ক্ষেত্রে আধিকারিক, স্বাস্থ্য বিশেষজ্ঞ এবং স্বাস্থ্যকমীদের প্রশিক্ষণ ও আদান-প্রদান
২) স্বাস্থ্য পরিষেবার ব্যবস্থাপনা গড়ে তুলতে মানব সম্পদ উন্নয়নে সহায়তা
৩) স্বাস্থ্য ক্ষেত্রে মানব সম্পদের স্বল্পকালীন প্রশিক্ষণ
৪) ওষুধ নির্মাণ, চিকিৎসা সংক্রান্ত সরঞ্জাম ও প্রসাধনী সামগ্রীর নিয়মাবলীর বিষয়ে তথ্যের আদান-প্রদান
৫) ওষুধ নির্মাণ শিল্পে ব্যবসা-বাণিজ্যের সুযোগ বৃদ্ধি
৬) গুরুত্বপূর্ণ এবং জেনেরিক ওষুধ সংগ্রহ ও ওষুধের সরবরাহে সহায়তা দান
৭) স্বাস্থ্য ক্ষেত্রে ব্যবহৃত সরঞ্জাম ও ওষুধ শিল্পের উৎপাদিত সামগ্রী সংগ্রহ করার পদ্ধতি
৮) তামাক জাত পদার্থ নিয়ন্ত্রণ
৯) মানসিক স্বাস্থ্য সংক্রান্ত চিকিৎসার বিভিন্ন উদ্যোগ গ্রহণ
১০) মানসিক অবসাদ দ্রুত শনাক্তকরণ এবং যথাযথ ব্যবস্থা গ্রহণ
১১) ডিজিটাল পদ্ধতিতে স্বাস্থ্য পরিষেবা ও টেলি মেডিসিন এবং
১২) পারস্পরিক আলোচনার ভিত্তিতে সহযোগিতার জন্য যে কোন ক্ষেত্র চিহ্নিতকরণ
স্বাস্থ্যওপরিবারকল্যাণমন্ত্রক
দেশে ডিজিটাল স্বাস্থ্যসেবা পরিষেবার বৃদ্ধি
নতুন দিল্লি, ০৮ ফেব্রুয়ারি, ২০২২
ভারত সরকার সারাদেশে স্বাস্থ্যপরিসেবা ব্যবস্থাকে আরও শক্তিশালী করার জন্য ডিজিটাল স্বাস্থ্য পরিষেবা ব্যবস্থাকে স্বীকৃতি প্রদান করেছে। ডিজিটাল স্বাস্থ্যব্যবস্থা বাস্তবায়নের জন্য বিভিন্ন পরিকল্পনা গ্রহণ করা হয়েছে।
ডিজিটাল স্বাস্থ্য পরিষেবা কে গুরুত্ব দিতে আয়ুষ্মান ভারত ডিজিটাল মিশন চালু করা হয়েছে। এই প্রকল্পের আওতায় হেলথ আইডি, হেলথ প্রফেশনাল রেজিস্ট্রি, হেলথ ফেসিলিটি রেজিস্ট্রি এবং ডাটা এক্সচেঞ্জের জন্য ডিজিটাল পরিকাঠামো তৈরি করা হয়েছে। এর উদ্দেশ্য, কম খরচে নির্ভুল রোগ নির্ণয় ব্যবস্থা করা এবং সেই অনুযায়ী চিকিৎসা পরিষেবা দেওয়া।
ভারত সরকার সক্রিয়ভাবে সঞ্জীবনী টেলিমেডিসিন প্লাটফর্ম চালু করেছে, যাতে নাগরিকরা করোনা এবং করোনা বিহীন রোগের বিনামূল্যে পরিষেবা পেতে পারেন। এই ব্যবস্থা বর্তমানে ৩৬ টি রাজ্য ও কেন্দ্রশাসিত অঞ্চলে চালু করা হয়েছে। এর মাধ্যমে রোগীরা ঘরে বসে অনলাইনে চিকিৎসকদের পরামর্শ পাচ্ছেন।
আজ রাজ্যসভায় এক লিখিত প্রশ্নের জবাবে কেন্দ্রীয় স্বাস্থ্য প্রতিমন্ত্রী ডঃ ভারতী প্রবীণ পাওয়ার এই তথ্য জানিয়েছেন।
CG/ SB
(Visitor Counter : 99
প্রধানমন্ত্রীরদপ্তর
সংসদে বাজেট অধিবেশনের শুরুতে প্রধানমন্ত্রীর বক্তব্য
নয়াদিল্লি, ৩১ জানুয়ারি, ২০২০
সকলকে শুভেচ্ছা ! !
২০২০-র এটিই প্রথম অধিবেশন। একইসঙ্গে এই দশকের প্রথম অধিবেশনও। এই দশকে উজ্জ্বল ভবিষ্যতের ভিত গঠনের জন্য এই অধিবেশনকে আমরা কাজে লাগাবো। আজ মাননীয় রাষ্ট্রপতি সংসদে ভাষণ দেবেন এবং আগামীকাল এ বছরের বাজেট পেশ হবে। এই অধিবেশনে সর্বোচ্চ সম্ভাবনাময় অর্থনৈতিক বিষয়ের ওপর নজর দেওয়া হবে এবং আন্তর্জাতিক অর্থনৈতিক পরিস্হিতি থেকে ভারত কিভাবে লাভবান হতে পারে তার দিশা নির্দেশ পাওয়া যাবে। অর্থনৈতিক কর্মকান্ডকে শক্তিশালী করে আর্ন্তজাতিক পরিস্হিতিতে ভারত সবথেকে বেশি সুবিধা লাভ করতে পারে। আমাদের সরকার শোষিত, অত্যাচারিত, অবহেলিত এবং মহিলাদের ক্ষমতায়ণকে চিহ্নিত করেছে। আমরাও এই দশকে একই বিষয়ের ওপর নজর দিচ্ছি। আমি সংসদের উভয় কক্ষেই অর্থনৈতিক বিষয় এবং সাধারণ মানুষের ক্ষমতায়ণের বিষয়ে বিস্তৃত ও উচ্চমানের আলোচনা চাইছি। উচ্চমানের এই আলোচনা আগামীদিনে আমাদের আরও বেশি সমৃদ্ধশালী করে তুলবে। এই বিশ্বাস নিয়ে আমি সকলকে ধন্যবাদ জানাচ্ছি। নমস্কার !
CG/SS/NS
(Visitor Counter : 98
স্বাস্থ্যওপরিবারকল্যাণমন্ত্রক
আদিবাসী সম্প্রদায়ের মধ্যে টিকাকরণ কর্মসূচি
নয়াদিল্লি, ২৫ জুন, ২০১৯
বিশ্ব টিকাকরণ কর্মসূচির অঙ্গ হিসাবে সারা দেশে আদিবাসী অধ্যুষিত এলাকায় বিনামূল্যে হেপাটাইটিস বি টিকা প্রদান করা হচ্ছে। জনস্বাস্থ্য এবং হাসপাতাল রাজ্যের বিষয়। তাই, আদিবাসী সহ সাধারণ মানুষের মধ্যে উন্নত স্বাস্থ্য পরিষেবা পৌঁছে দেওয়ার দায়িত্ব রাজ্য সরকারের। যদিও কেন্দ্রীয় সরকার জাতীয় স্বাস্থ্য মিশনে প্রত্যেক রাজ্য সরকারকে যথাসম্ভব সাহায্য করে থাকে। সাধারণ মানুষের স্বাস্থ্যের উন্নয়নে কেন্দ্রীয় সরকার একাধিক উদ্যোগও নিয়েছে। তিন হাজার থেকে ২০ হাজার, সর্বাধিক ৮০ হাজার জনসংখ্যাবিশিষ্ট আদিবাসী অধ্যুষিত এলাকায় প্রাথমিক স্বাস্থ্যকেন্দ্র খোলার উদ্যোগ নিয়েছে। আদিবাসী এবং পার্বত্য অঞ্চলের মানুষের স্বাস্থ্যের দিকে তাকিয়ে ভ্রাম্যমান চিকিৎসা পরিষেবা ইউনিট চালু করা হয়েছে। একইসঙ্গে, ‘মিশন ইন্দ্রধনুষ’, ‘গ্রাম স্বরাজ অভিযান’ প্রকল্পগুলি ব্যাপক আকারে ছড়িয়ে দেওয়া হচ্ছে।
রাজ্যসভায় এক প্রশ্নের লিখিত জবাবে এ তথ্য জানিয়েছেন কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে
CG/SS/DM
(Visitor Counter : 76
স্বাস্থ্যওপরিবারকল্যাণমন্ত্রক
ভারতে গয়টার বা থাইরয়েডের ঘাটতিজনিত সমস্যার ফলে উদ্ভূত সর্বশেষ পরিস্থিতি
নয়াদিল্লি, ৮ ফেব্রুয়ারি, ২০২২
ভারতে একটা সময় মানুষের মধ্যে আয়োডিন ঘাটতির সমস্যা ছিল। বর্তমানে সেই সমস্যা থেকে বেরিয়ে আসা সম্ভব হয়েছে। থাইরয়েডের ঘাটতি দেখা দিলে রোগ প্রতিরোধ ক্ষমতা কমে যায় এবং হাইপোথাইরয়েডিজেম-এর মতো সমস্যার সৃষ্টি হয়। জাতীয় পরিবার স্বাস্থ্য সমীক্ষার চতুর্থ পর্বে দেশে ২.২ শতাংশ মানুষের মধ্যে এই সমস্যার কথা উল্লেখ করা হয়েছে। ২০১৫-১৬ সময়কালে সমীক্ষাটি চালানো হয়। পরবর্তীতে ২০১৯-২১ সময়কালে জাতীয় পরিবার স্বাস্থ্য সমীক্ষার পঞ্চম পর্বে ২.৯ শতাংশ মানুষের মধ্যে এই সমস্যা নজরে এসেছে। ২০১৫-১৬ সময়কালে চতুর্থ জাতীয় পরিবার স্বাস্থ্য সমীক্ষায় বলা হয়েছে, ১৫ থেকে ৪৯ বছর বয়সীদের মধ্যে থাইরয়েডের যে ঘাটতির সমস্যা দেখা গেছে সেখানে ২ শতাংশ মহিলা এবং ১ শতাংশেরও কম পুরুষ। ১৫ থেকে ১৯ বছর বয়সী মহিলাদের মধ্যে এই সমস্যা ০.৭ শতাংশ। ২০ থেকে ৩৪ বছর বয়সী মহিলাদের মধ্যে ১.৮ শতাংশ এবং ৩৫ থেকে ৪৯ বছর বয়সী মহিলাদের মধ্যে ৩.৪ শতাংশ মহিলা এই সমস্যার সম্মুখীন। জাতীয় পরিবার স্বাস্থ্য সমীক্ষার পঞ্চম পর্বে বিভিন্ন রাজ্য ও কেন্দ্রশাসিত অঞ্চলে থাইরয়েড ঘাটতির বিষয়ে বিস্তারিত তথ্য প্রকাশ করা হয়েছে। প্রতি ১ লক্ষ জন মহিলার মধ্যে পশ্চিমবঙ্গে ৫,২৯৮ জন, ত্রিপুরায় ৩,৬৪৩ জন এবং আসামে ২,৬৪২ জন এই সমস্যার সম্মুখীন।
চতুর্থ দফার সমীক্ষা অনুযায়ী, ১৫ থেকে ৪৯ বছর বয়সী মহিলারা অর্থাৎ, যাঁরা সন্তান ধারণে সক্ষম – তাঁদের মধ্যে ৬ লক্ষ ৯৯ হাজার ৬৮৬ জন মহিলা এই সমস্যায় ভুগছেন। সমীক্ষা অনুযায়ী, দরিদ্র জনগোষ্ঠীর মানুষদের থেকে ধনী জনগোষ্ঠীর মানুষরা বেশি সংখ্যায় এই সমস্যার সম্মুখীন।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবারকল্যাণ প্রতিমন্ত্রী ডা. ভারতী প্রবীণ পাওয়ার।
CG/CB/DM/
(Visitor Counter : 111
কেন্দ্রীয়লোকসেবাআয়োগ
ইউপিএসসি-র এপ্রিল মাসের নিয়োগ সংক্রান্ত পরীক্ষার চূড়ান্ত ফলাফল
নয়াদিল্লি, ১৮ মে, ২০২২
ইউনিয়ন পাবলিক সার্ভিস কমিশন  এপ্রিল মাসে নিয়োগ সংক্রান্ত যে পরীক্ষা নিয়েছে, তার চূড়ান্ত ফলাফল প্রকাশিত হয়েছে। সফল প্রার্থীদের ডাকযোগে খবর পাঠানো হবে।
সফল প্রার্থী তালিকা দেখতে এই লিঙ্কটিতে ক্লিক করুন -
https://static.pib.gov.in/WriteReadData/specificdocs/documents/2022/may/doc202251857001.pdf
CG/CB/SB
(Visitor Counter : 57
শিল্পওবাণিজ্যমন্ত্রক
কেন্দ্রীয় মন্ত্রী শ্রী পীযূষ গোয়েল ভারতীয় শিল্পকে গুণমান ও উৎপাদনশীলতার উন্নতির দিকে মনোনিবেশ করার আহ্বান জানিয়েছেন
নতুন দিল্লী, ২২ নভেম্বর, ২০২০
কেন্দ্রীয় শিল্প ও বানিজ্য মন্ত্রী শ্রী পীযূষ গোয়েল ভারতীয় শিল্পকে গুণমান এবং উৎপাদনশীলতার উন্নতির দিকে মনোনিবেশ করার আহ্বান জানিয়েছেন। আজ বিভিন্ন শিল্প সংগঠন গুলির প্রতিনিধিদের সঙ্গে মতবিনিময় করে তিনি বলেন, এ বিষয়ে তাঁদের বুদ্ধিদীপ্ত সহযোগিতার প্রয়োজন যাতে ভারত উচ্চমানের দক্ষ উৎপাদনকারী, ব্যবসায়ী ও সেবা প্রদানকারী দেশ হিসেবে স্বীকৃতি পেতে শুরু করে। তিনি বলেন যে, বিষয়টি বিভাগীয় বা আঞ্চলিক স্তরেও করা যেতে পারে যাতে সংশ্লিষ্টদের মধ্যে মত ও অভিজ্ঞতার বিনিময় করা যায়। শ্রী গোয়েল বলেন, বড় শিল্প সংস্থাগুলি তাদের ত্রৈমাসিক ফলাফলে দেখিয়েছে যে তাদের বেশির ভাগেরই লভ্যাংশ বেড়েছে। এতেই ইঙ্গিত বহন করে যে, কোভিড জনিত অতিমারি পরিস্থিতিতেও ভারতীয় শিল্প অগ্রগতির দিকে মনোনিবেশ করতে পেরেছে। তিনি বলেন, উৎপাদন এবং গুণমান বৃদ্ধি একমাত্র এই পরিস্থিতিকে কাটিয়ে উঠতে পারবে।
আজকের বৈঠকে বেশিরভাগ অংশগ্রহণকারী সরকারের সময় মতো হস্তক্ষেপ এবং কর্মসূচির মাধ্যমে শিল্প সংস্থা গুলির সমস্যার সমাধান করার জন্য কৃতজ্ঞতা প্রকাশ করেন। এই বৈঠকে শিল্প ও শিল্প সংক্রান্ত অন্যান্য দপ্তরের আধিকারিকরা উপস্থিত ছিলেন।